**Disgrifiad Swydd a MANYLEB Person**

|  |  |
| --- | --- |
| **Cyfadran:** | Ffyniant, Datblygu a Gwasanaethau Rheng Flaen |
| **Uwchadran:** | Gwasanaethau Rheng Flaen |
| **Isadran:** | Priffyrdd a Thrafnidiaeth |
| **Uned:** | Gwasanaethau Traffig |
| **Teitl y Swydd:** | Peiriannydd Cynorthwyol - Gwasanaethau Rheoli Materion Datblygu a Mabwysiadu Priffyrdd |
| **Rhif y Swydd ar Vision:** | 3731 |
| **Gradd:** | GR10 |
| **Yn atebol i:** | Uwch Beiriannydd |
| **Swyddi sy'n atebol i'r swydd yma:** | Clerc Gwaith GR 9 |
| **Carfan:** | Gwasanaethau Rheoli Materion Datblygu a Mabwysiadu Priffyrdd |
| **Lefel Gwiriad y Gwasanaeth Datgelu a Gwahardd:** | Dim |
| **Swyddfa / Canolfan:** | Tŷ Sardis, Pontypridd |
| **Dyddiad y Disgrifiad:** | Mawrth 2021 |

**Amcanion Allweddol**

**Darparu gwasanaethau Rheoli Datblygu y Priffyrdd yn effeithiol, effeithlon, ymatebol ac o'r safon orau.**

**CYFRIFOLDEBAU PENODOL**

Gwneud cyfraniad cadarnhaol tuag at gyflawni amcanion a thargedau perfformiad, yn unol â'r hyn sydd wedi'i nodi yn y Cynllun Busnes Rheoli Datblygu.

Darparu'r Awdurdod Cynllunio Lleol gyda sylwadau priffyrdd mewn ymateb i geisiadau ac ymholiadau cyn cynllunio yn unol â deddfwriaeth priffyrdd cyffredinol a chanllawiau technegol, mewn modd amserol i gyflawni targedau cyflawniad ar gyfer ymateb fel y nodir yn y cynllun busnes.

Paratoi tystiolaeth a datganiad ar gyfer apeliadau cynllunio.

Adolygu dylunio a manylion peirianneg a chyflawni amodau cynllunio.

Goruchwylio gwaith seilwaith y priffyrdd a datblygu'r broses o fabwysiadu priffyrdd.

Cyflwyno Rhybudd Cod Taliad Ymlaen Llaw yn unol â Deddf y Priffyrdd 1980.

Cynorthwyo'r Awdurdod Cynllunio Lleol i ddatblygu a chadw'r Cynllun Datblygu Lleol dan arolwg o ran materion Priffyrdd a Thrafnidiaeth.

Sicrhau ymateb i gwynion, ymholiadau a cheisiadau am wasanaeth yn unol â pholisi a chyfarwyddyd y Cyngor.

Bod yn gyfrifol am sicrhau bod deddfwriaeth, rheoliadau a rhwymedigaethau statudol eraill sy'n berthnasol yn cael eu bodloni.

Cynrychioli adran y priffyrdd mewn is-bwyllgorau Rheoli Datblgyiadau.

Ymgysylltu a gweithio'n llwyddiannus gyda sefydliadau mewnol ac allanol wrth gyflwyno cyn-geisiadau, cynllunio ceisiadau, gweithredu gwaith y priffyrdd a mabwysiadu priffyrdd newydd wedi hynny.

Gweithredu cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch yr Uwchadran’.

Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais y Cyfarwyddwr Gwasanaeth neu yng ngoleuni cyfle cytûn i ddatblygu'n broffesiynol.

**BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY.**

**Mae diogelu plant ac oedolion agored i niwed yn gyfrifoldeb craidd pob un o'n gweithwyr. Dylech chi roi gwybod i Hwb Diogelu Amlasiantaeth Cwm Taf am unrhyw bryderon sydd gyda chi o ran diogelu.**

MANYLEB PERSON

Mae'r fanyleb yma'n nodi gwybodaeth a/neu gymwysterau, profiad a chymwyseddau personol a fyddai'n ddelfrydol ar gyfer y swydd benodol yma.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma yn llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gyda'r person sy'n ddelfrydol ar gyfer y swydd benodol yma. Mae'r cymwyseddau yn disgrifio sut byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| **PRIODOLEDD** | **HANFODOL** | **DYMUNOL** |
| **GWYBODAETH /**  **ADDYSG** | Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: <http://www.rctcbc.gov.uk/SgiliauCymraeg>  Gwybodaeth dda am reoli datblygiadau'r priffyrdd.  Gwybodaeth dda am briffyrdd a'r gweithdrefnau cynllunio.  Cyflawni cymhwyster cydnabyddedig mewn disgyblaeth Peirianneg Sifil e.e. Tystygrif Genedlaethol Uwch neu gymhwyster cyfwerth o fewn cyfnod o dair blynedd. | Sgiliau Cymraeg Lefel 2 i Lefel 5. I gael gwybodaeth am y lefelau, mynnwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT.  Gwybodaeth dda am gyfreithiau cynllunio a phriffyrdd.  Tystygrif Genedlaethol Uwch / Diploma Cenedlaethol Uwch / Gradd mewn Peirianneg Sifil neu gymwysterau neu brofiad cyfatebol a phroffesiynol mewn peirianneg y priffyrdd.  Tystiolaeth o hyfforddiant diweddar a/neu ddatblygiad proffesiynol parhaus. |
| **PROFIAD** | Profiad o weithio ym maes Rheoli Datblygiadau'r Priffyrdd.  Dylunio a manylu ar ffyrdd Ystadau a systemau draenio. | Cynllunio gwasanaeth a busnes.  Sgiliau trafod da. |
| **CYMWYSEDDAU** | **Fframwaith Cymhwysedd Goruchwylwyr** | |
| Arwain ac Ysgogi | Arfer ymagwedd ysbrydoledig a chadarnhaol tuag at waith.  Gwerthfawrogi medrau a chyfraniadau aelodau eraill o'r garfan yn agored. | |
| **Gweithio fel**  **Aelod o'r Garfan** | Meithrin perthnasau parhaol, cadarnhaol ac adeiladol sy'n seiliedig ar ymddiriedaeth.  **Hyrwyddo ysbryd cryf o rannu cyfrifoldeb a chydweithio yn y garfan.** | |
| **Cyfathrebu**  **Yn Effeithiol** | **Cyfathrebu'n glir ac yn gryno.**  Cadw llif o wybodaeth i redeg er mwyn datrys problemau neu ddelio ag ymholiadau'n gyflym. | |
| Cynnwys  Newid | Deall yr angen am newid ac yn ymateb mewn ffordd gadarnhaol i welliannau.  Hyrwyddo agwedd agored a chadarnhaol tuag at newid a hyblygrwydd. | |
| **Rheoli Amser** | **Arfer dull gweithio rhesymegol a threfnus wrth gynllunio.**  Gweithio gyda phobl eraill i gynllunio’r ffordd orau ymlaen. | |
| **Bod yn Atebol** | **Defnyddio gwaith ymgynghori yn sail i benderfyniadau pwysig.**  Gwneud penderfyniadau cytbwys, a meddwl ymlaen llaw. | |
| **Sicrhau Canlyniadau** | **Gallu gweithio’n effeithiol o dan bwysau.**  Sicrhau deilliannau o safon uchel yn gyson | |
| Canolbwyntio ar  Ddefnyddwyr Gwasanaeth | Gofalu bod anghenion y cwsmer yn cael eu diwallu drwy ymateb iddyn nhw'n effeithlon ac yn effeithiol.  Darparu a hyrwyddo gofal o'r safon uchaf ar gyfer cwsmeriaid. | |
| **AMODAU ARBENNIG A GOFYNION PROFFESIYNOL** | Y modd i deithio ledled y Fwrdeistref Sirol i ymateb i ofynion y gwasanaeth - bydd cerbydau gwaith i'w rhannu'n cael eu darparu. | |